Cassia
Store norske leksikon,Biologi,Planteriket,Dekkfrøete planter,Tofrøbladete planter,Erteblomstordenen,Erteblomstfamilien
Cassia er en planteslekt i erteblomstfamilien. Dette er tropiske nytteplanter og prydplanter, med cirka 100 arter i tropiske og subtropiske strøk.
Uekte johannesbrødtre (latinsk navn: Cassia fistula) plantes som prydtre overalt i tropene. Det har spiselige belger som er tommetykke og 60 centimeter lange. Frøene av denne og flere andre Cassia-arter driver av og til med Golfstrømmen til vestkysten av Norge.Av Cassia orientalis og Cassia sophora fremstilles kaffesurrogater. Avføringsmedisin fås av Cassia angustifolia. Denne og Cassia senna er også ellers viktige medisinplanter, se sennesblad og sennesbelger. Les mer i Store norske leksikon erteblomstfamilien